MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK 

…/2014. (IX….) Ö. rendelete 

Martfű Város Önkormányzata Képviselő-testületének a Szakképzési Ösztöndíjról szóló 31/2011. (X.28.) Ö. rendeletének módosításáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott jogalkotói hatáskörében eljárva Martfű Város Önkormányzata Képviselő-testületének a Szakképzési Ösztöndíjról szóló 31/2011. (IX.28.) Ö. rendeletét az alábbiak szerint módosítja:


1. § A Martfű Város Önkormányzata Képviselő-testületének a Szakképzési Ösztöndíjról szóló 31/2011.(X.28.) Ö. rendelete /továbbiakban: Rendelet/ 1. §-ában a „cipőipari” szövegrészt követően a „és szerszámkészítő” szövegrésszel egészül ki.

2. § A Rendelet 2. §-ában a „Martfű Város Önkormányzata által fenntartott Damjanich János Szakképző Iskola és Kollégiumban” szövegrész „Martfűi Damjanich János Szakképző Iskola és Kollégiumban” szövegrészre módosul. 

3. § A Rendelet 4. §-ában a „4.000,-Ft” szövegrész „5.000.-Ft” szövegrészre módosul.

4. § A Rendelet 6. §-a az alábbi szövegrésszel egészül ki: 
„2015/2016-os tanévtől szakképzési ösztöndíjban a szerszámkészítő szakma elsajátítására irányuló képzésben részt vevő tanulók részesülnek, mindaddig, amíg tanulói bérre nem válnak jogosulttá.”

5. § (1) E rendelet kihirdetését követő napon lép hatályba, azzal hogy rendelkezéseit a 2014/2015-ös tanév kezdetétől alkalmazni kell. 

(2) E rendelet hatályba lépését követő napon hatályát veszti.

